Ludovic Rodo

Ludovic Rodo estas la artnomo de Ludovic Rodolphe Pissarro (1878-1952), franca pentristo, esperantisto, filo de la pli konata Camille Pissarro.

Ludovic lernis la pentrarton pere de sia patro, kaj ricevis influon ankaŭ de diversaj kolegoj kaj lernantoj de tiu ĉi. Li ankaŭ estis tre proksima al la patro, kaj estis la ununura el la filoj kiuj ĉeestis dum ties morto, en 1903. Post tio li foriris kun sia frato Lucien al Londono kie ili klopodis mem elstari kiel artistoj.

En 1915, li organizis propran klubon, la Grupon de Monarro.

Li rilatis al anarĥiistaj rondoj. Ludovic kontribuis per desegnaĵoj al numeroj de la humur-gazeto La Pirato, redaktita de Raymond Schwartz inter 1933 kaj 1935.

Li ankaŭ aktivis en la esperantista laborista movado. Li prezentis bruston de Zamenhof en la Salono de Parizo de 1935 kaj pentritan portreton en la Salono de Rueno (fr. Rouen) de 1934.

Li estis la aŭtoro de «Vivo de Pissaro» eldonita de la Portugala Eldona Rondo, Porto, 1948.
eta|dekstra|Poŝtkarto desegnita de Rodo por la unua Laborista Esperanto-Kongreso en 1914, kiu ne okazis.

 Eksteraj ligiloj 

 Artaĵoj de Ludovic Rodo kun rilato al Esperanto
 Analizo pri li kiel pentristo  (en la angla)
 Liberpensuloj

Kategorio:Francaj pentristoj
Kategorio:Francaj esperantistoj
Kategorio:Entombigitoj en la tombejo Saint-Vincent